**ŠVENČIONIŲ R. ŠVENČIONĖLIŲ MINDAUGO GIMNAZIJOS**

**STRATEGINIS VEIKLOS PLANAS 2017-2019 M.**

**I. GIMNAZIJOS PRISTATYMAS**

1. Gimnazijos oficialusis pavadinimas – Švenčionių r. Švenčionėlių Mindaugo gimnazija, trumpasis pavadinimas – Švenčionėlių Mindaugo gimnazija.

2. Gimnazija įregistruota Juridinių asmenų registre, kodas 195007355. Gimnazijos įsteigimo data – 2000 m. liepos 1 d.

3. Gimnazijos pavadinimas: Švenčionių r. Švenčionėlių gimnazija į Švenčionių r. Švenčionėlių Mindaugo gimnaziją pakeista 2010 m. rugsėjo 1 d.

4. Gimnazijos teisinė forma – biudžetinė įstaiga, priklausomybė – savivaldybės.

5. Gimnazijos savininkas – Švenčionių rajono savivaldybė, kodas 111108284, adresas: Vilniaus g. 19, 18116 Švenčionys.

6. Gimnazijos buveinė – Vilniaus g. 124, Švenčionėliai, 18222 Švenčionių r. sav., Lietuvos Respublika.

7. Gimnazijos grupė – bendrojo ugdymo mokykla. Tipas – gimnazija. Pagrindinė paskirtis – gimnazijos tipo gimnazija. Kitos paskirtys – gimnazijos tipo suaugusiųjų gimnazija, pagrindinės mokyklos tipo specialioji mokykla intelekto sutrikimą turintiems mokiniams, pagrindinės mokyklos tipo suaugusiųjų mokykla, pagrindinės mokyklos tipo jaunimo mokykla. Mokymo kalba – lietuvių. Mokymosi formos: grupinio mokymosi forma, pavienio mokymosi forma. Grupinio mokymosi forma įgyvendinama kasdieniu mokymo proceso organizavimo būdu, pavienio mokymosi forma – savarankiško mokymo proceso organizavimo būdu. Vykdoma vidurinio ugdymo, socialinių įgūdžių ugdymo programos, pagrindinio ugdymo programos ir pagrindinio individualizuoto ugdymo programų antroji dalis. Išduodami mokymosi pasiekimus bei išsilavinimą įteisinantys dokumentai: mokymosi pasiekimų pažymėjimas, pradinio ugdymo pasiekimų pažymėjimas, pradinio išsilavinimo pažymėjimas, pažymėjimas (baigus pagrindinio ugdymo programos pirmą dalį), pagrindinio ugdymo pasiekimų pažymėjimas, pagrindinio išsilavinimo pažymėjimas, vidurinio ugdymo pasiekimų pažymėjimas, brandos atestatas.

8. Gimnazija yra viešasis juridinis asmuo, turintis antspaudus su valstybės herbu ir Gimnazijos pavadinimu, atsiskaitomąją ir kitas sąskaitas Lietuvos Respublikos įregistruotuose bankuose, atributiką. Savo veiklą grindžia Lietuvos Respublikos Konstitucija, Lietuvos Respublikos įstatymais, Lietuvos Respublikos Vyriausybės nutarimais, Lietuvos Respublikos švietimo ir mokslo ministro įsakymais, Švenčionių rajono savivaldybės tarybos sprendimais, savivaldybės mero potvarkiais, savivaldybės administracijos direktoriaus įsakymais, savivaldybės administracijos Kultūros, švietimo, jaunimo ir sporto skyriaus vedėjo įsakymais, kitais teisės aktais ir šiais nuostatais.

9. Gimnazijos skyrius – Švenčionėlių Mindaugo gimnazijos suaugusiųjų ir jaunimo ugdymo skyrius:

9.1. įsteigimo data – 2016 m. rugsėjo 1d.;

9.2. buveinė – Vilniaus g. 124, 18222 Švenčionėliai, Švenčionių r. sav., Lietuvos Respublika;

9.3. mokymosi formos: grupinio mokymosi forma, pavienio mokymosi forma. Vykdomos pagrindinio ugdymo, pagrindinio individualizuoto ugdymo, suaugusiųjų pradinio ugdymo, suaugusiųjų pagrindinio ir vidurinio ugdymo programos.

10. Gimnazijos veiklos sritis – švietimas, kodas 85.

11. Veiklos rūšys:

11.1. pagrindinė veiklos rūšis – vidurinis ugdymas, kodas 85.31.20;

11.2. kitos švietimo veiklos rūšys – pradinis ugdymas, kodas 85.20, ir pagrindinis ugdymas, kodas 85.31.10;

11.3. kitos ne švietimo veiklos rūšys:

11.3.1. kitas, niekur kitur nepriskirtas, keleivinis sausumos transportas, kodas 49.39;

11.3.2. nuosavo arba nuomojamo nekilnojamojo turto nuoma ir eksploatavimas, kodas 68.20;

11.3.3. kultūrinis švietimas, kodas 85.52;

11.3.4. bibliotekų ir archyvų veikla, kodas 91.01;

11.3.5. kitų maitinimo paslaugų teikimas, kodas 56.29.

12. Gimnazijos veiklos tikslas – plėtoti dvasines, intelektines ir fizines asmens galias, bendrąsias ir esmines dalykines kompetencijas, būtinas tolesniam mokymuisi, profesinei karjerai ir savarankiškam gyvenimui. Sudaryti sąlygas mokytis visą gyvenimą – nuolat tenkinti suaugusiųjų asmenų pažinimo poreikius, atitinkančius šiuolaikinių technologijų, kultūros ir asmeninių gebėjimų lygį, puoselėti vertybines nuostatas, stiprinti naujų žinių, mąstymo ir veiklos kompetencijas.

**II. IŠORĖS APLINKOS ANALIZĖ**

**13. Politiniai ir teisiniai veiksniai**

*13.1.Valstybės lygmens.* Valstybės pažangos strategijos „Lietuva 2030“ prioritetai – sumani visuomenė, sumani ekonomika ir sumanus valdymas. Strategijos siekis sukurti savivaldžią, politiškai brandžią, solidarią visuomenę, atvirą kiekvieno piliečio idėjoms, gebančią sukurti lanksčią ir konkurencingą pasaulyje ekonomiką, besiremiančia žiniomis, inovacijomis, socialiniu atsakingumu ir kompetentinga, kryptingus strateginius sprendimus priimančia valdžia. Įgyvendinus minėtos strategijos tikslus, tikėtina, Lietuva bus tarp 10 pažangiausių Europos Sąjungos (toliau – ES) valstybių narių pagal gyvenimo kokybės, laimės, demokratijos, darnios visuomenės, globalizacijos ir pasaulio konkurencingumo indeksus.

Valstybinėje švietimo 2013-2022 m. strategijoje suformuluoti keturi tikslai: pasiekti tokį pedagoginių bendruomenių lygį, kai jų kritinę masę sudaro reflektuojantys, nuolat tobulėjantys ir rezultatyviai dirbantys profesionalūs mokytojai ir dėstytojai; įdiegti duomenų analize ir įsivertinimu grįstą švietimo kokybės kultūrą, užtikrinančią savivaldos, socialinės partnerystės ir vadovų lyderystės darną; užtikrinant švietimo prieinamumą ir lygias galimybes, maksimaliai plėtojant vaikų ir jaunimo švietimo aprėptį suteikti mokiniams, studentams ir jaunimui palankiausias galimybes išskleisti individualius gebėjimus ir tenkinti specialiuosius ugdymosi ir studijų poreikius; garantuojant švietimo sistemos veiksmingumą sukurti paskatų ir vienodų sąlygų mokytis visą gyvenimą sistemą, grįstą veiksminga pagalba atpažįstant save ir renkantis kelią veiklos pasaulyje, derantį su valstybiniu planavimu. Tikimasi, kad minėtos strategijos įgyvendinimas lems teigiamus pokyčius darbo rinkos, socialinio saugumo, lygių galimybių ir kitose srityse.

Lietuvos Respublikos Švietimo įstatymo 3 straipsnis reglamentuoja švietimo tikslus, orientuotus į kiekvieno jaunuolio vertybinių orientacijų, socialinės ir kitų kompetencijų ugdymą, kūrybinių gebėjimų nustatymą ir pagalbą įgyjant profesinę kvalifikaciją ir kompetenciją, tautinės ir etninės kultūros pagrindų bei humanistinės kultūros vertybių perdavimą ir puoselėjimą. Šie tikslai įgyvendinami vadovaujantis lygių galimybių, kontekstualumo, veiksmingumo ir tęstinumo principais.

2015 m. Lietuvos Respublikos švietimo ir mokslo ministro patvirtintoje Geros mokyklos koncepcijoje apibrėžta „Geros mokyklos“ sąvoka („pamatinėmis humanistinėmis vertybėmis ugdymą grindžianti, prasmės, atradimų ir asmens ugdymo(si) sėkmės siekianti mokykla, kuri savo veikloje vadovaujasi mokyklos bendruomenės susitarimais ir mokymusi“) ir sėkmingos mokyklos veiklos požymiu įvardytas „tinkamas mokyklos misijos įgyvendinimas, t. y. geri (pageidaujami, priimtini) ugdymo(si) rezultatai ir turtingos, įsimenančios, prasmingos, malonios gyvenimo mokykloje patirtys“.

*13.2. Savivaldybės lygmens.* 2010 m. Švenčionių rajono savivaldybės tarybos sprendimu Nr. T-172 buvo patvirtintas Švenčionių rajono savivaldybės 2011-2018 metų strateginis plėtros planas, kuriame įvardinti svarbiausi plėtros prioritetai: konkurencinga rajono ekonomika, kokybiška ir patogi gyvenamoji aplinka, efektyvi rajono savivalda, saugi ir aktyvi visuomenė. Pastarojo prioriteto tikslas yra kokybiškų, prieinamų ir gyventojų norus atitinkančių švietimo paslaugų teikimas apibrėžtas šių uždavinių: modernizuoti švietimo įstaigas, gerinti materialinę bazę, ugdymo kokybę ir mokymąsi visą gyvenimą. Savivaldybės 2015-2017 m. strateginiame veiklos plane vienas iš strateginių tikslų orientuotas į švietimo sritį – didinti savivaldybės teritorijoje teikiamų viešųjų paslaugų kokybę ir prieinamumą, jį įgyvendinat vykdyti švietimo ir sporto programą, kurios pagrindiniai tikslai - įgyvendinti formalųjį ir neformalųjį švietimą; teikti pagalbą mokiniui (pedagoginė, specialioji pedagoginė ir psichologinė), mokytojui ir mokyklai (informacinė, konsultacinė, kvalifikacijos tobulinimo); remti jaunimo organizacijų iniciatyvas; atnaujinti ir modernizuoti švietimo įstaigų ir sporto infrastruktūrą bei kt.

*13.3. Gimnazijos* bendruomenė, planuodama strateginius tikslus ir uždavinius 2017-2019 m., atsižvelgė į šalies švietimo politikos ir rajono savivaldybės švietimo strategines nuostatas: paversti Lietuvos švietimą tvariu pagrindu valstybės gerovės kėlimui, ugdyti veržlų ir savarankišką žmogų, atsakingai ir solidariai kuriantį savo, Lietuvos ir pasaulio ateitį.

**14. Ekonominiai veiksniai.** Gimnazijos ekonominė veikla yra susijusi su šalies ekonomika, nes dalį išlaidų finansuoja valstybė, o kitą dalį - savivaldybė. Švenčionių rajono savivaldybė 7 procentus atitinkamiems metams skirtų mokinio krepšelio lėšų naudoja nustatyta tvarka pedagoginei psichologinei pagalbai teikti, brandos egzaminams organizuoti ir vykdyti, profesinės veiklos moduliams formalųjį švietimą papildančio ugdymo mokyklose finansuoti, neformaliajam švietimui, papildančiam bendrąsias pradinio, pagrindinio ir vidurinio ugdymo programas ir kt. Kitos lėšos, gaunamos iš gyventojų pajamų mokesčio (2 proc.), rėmėjų ir projektų rengimo, panaudojamos tikslingai: gabiems mokiniams ugdyti, pažangą padariusius mokinius skatinti, mokyklos interjerui atnaujinti, spaudai užsakyti, inventoriui įsigyti. Nuo 2014 iki 2015 metų aplinkai finansuoti lėšos sumažėjo. Dėl šios priežasties, nors ir buvo imtasi priemonių išlaidoms mažinti, liko kreditorinis įsiskolinimas. 2016 m. baigti be įsiskolinimo. Sudarytos inventorizacijos komisijos, mokyklos savivaldos institucijos dalyvauja lėšų paskirstymo procese, prižiūri, kaip naudojamas turtas, paskirti materialiai atsakingi asmenys ir pasirašytos visiškos materialinės atsakomybės sutartys. Taupiai, saugiai bei racionaliai naudojamas materialinis ir finansinis mokyklos turtas. Viešieji pirkimai atliekami laikantis Lietuvos Respublikos įstatymų. Bendruomenė dalyvauja svarstant gimnazijos biudžetą, padeda pritraukti papildomas lėšas, susitaria dėl jų panaudojimo tikslingumo ir veiksmingumo. Rengiamos ataskaitos mokyklos bendruomenei, steigėjui ir valstybės įgaliotoms institucijoms apie finansinių išteklių naudojimą ir paskirstymą.

**15. Socialiniai demografiniai veiksniai.** 2016 m. pradžioje Švenčionių r. sav. gyveno 25 180 gyventojų, t. y. 539 gyventojais mažiau nei 2015 m. pradžioje. 2015 m. Švenčionių r. sav. gimė 225 vaikai – 10 vaikų daugiau nei 2014 m., tačiau natūralus gyventojų prieaugis neigiamas. 2011–2015 m. bendrojo ugdymo mokyklų mokinių skaičius Švenčionių rajone sumažėjo 26 proc. (nuo 3627 iki 2872). 1 pav. matyti mokinių skaičiaus kaita Švenčionėlių Mindaugo gimnazijoje:

1 pav.Mokinių skaičiaus gimnazijoje kaita

Mokinių skaičiaus mažėjimas 2011-2015 m. sietinas su bendru gyventojų skaičiaus mažėjimu, neigiamais migracijos ir natūralios gyventojų kaitos rodikliais. 2016 m. mokinių skaičių sudarė ir po Švenčionėlių suaugusiųjų ir jaunimo mokyklos reorganizacijos prijungimo prie gimnazijos būdu gimnazijos skyriuje mokymąsi tęsiančių suaugusiųjų skaičius. Mokinių skaičiaus pokytis lėmė klasių komplektų ir specialistų skaičių (žr. 1 lentelę).

1 lentelė. Klasių komplektų ir mokytojų skaičiaus kaita 2011 – 2017 m.

|  |  |  |  |  |  |  |
| --- | --- | --- | --- | --- | --- | --- |
| Metai  | 2011-2012 | 2012-2013 | 2013-2104 | 2014-2015 | 2015-2016 | 2016-2017 |
| Kl. komplektai | 14 | 13 | 11 | 10 | 10 | 17 |
| Specialistai | 39 | 38 | 36 | 31 | 29 | 47 |

Planuojama, kad per ateinančius penkerius metus kasmet gimnazijoje mokysis vidutiniškai 240 mokinių. Kasmet didėja mokinių, kurių vienas iš tėvų arba abu tėvai dirba užsienyje, procentas, nežymiai mažėja mokinių, gaunančių nemokamą maistą, procentas. Socialinės rizikos šeimų vaikų skaičius gimnazijoje gan stabilus – 4-6 vaikai.

**16. Technologiniai veiksniai.** Aktyvių metodų taikymas, efektyvios ir greitos komunikacijos poreikis reikalauja vis plačiau naudoti moderniąsias technologijas. Sustiprėjo mokinių motyvacija, kūrybiškumo, iniciatyvumo ugdymas, efektyvus bendruomenės narių informavimas. Organizuodama savo veiklą gimnazija naudojasi įvairiomis IKT priemonėmis: Google kalendoriumi ir disku, TAMO elektroniniu dienynu, EDS prisijungimo sistema, elektroninės bibliotekos programa „MOBIS“, kompiuterine tvarkaraščių rengimo programa „Mimosa“,virtualiomis mokymosi aplinkomis. Gerėja aprūpinimas informacinėmis technologijomis, gimnazijos bendruomenės narių kompiuterinis raštingumas.

**III. VIDINĖS APLINKOS ANALIZĖ**

**17. Organizacinė struktūra.** Švenčionėlių Mindaugo gimnazijai vadovauja direktoriaus ir direktoriaus pavaduotojų ugdymui ir ūkiui komanda. Veikia keturios savivaldos institucijos: Gimnazijos taryba, Mokytojų taryba, Mokinių taryba ir gimnazijos prezidentas, Tėvų taryba. Savivaldos institucijos dalyvauja sprendžiant ir tobulinant ugdymo proceso, socialinius ir kitus gimnazijos veiklos klausimus.

**18. Žmogiškieji ištekliai.** 2016 m. rugsėjo 1 d. duomenimis Švenčionėlių Mindaugo gimnazijoje dirbo 38 pedagogai, 9 aptarnaujančio personalo darbuotojai. Aukšta mokytojų kvalifikacija: 2 (5 proc.) mokytojai ekspertai, 27 (71 proc.) mokytojai metodininkai, 9 (24 proc.) vyresnieji mokytojai; direktorius ir vienas direktoriaus pavaduotojas ugdymui yra įgiję II vadybinę kategoriją, du direktoriaus pavaduotojai ugdymui siekia įgyti III vadybinę kategoriją. Pedagoginio darbo stažo vidurkis – 21,5 metų. Mokytojų amžiaus vidurkis – 47 metai. Gimnazijoje dirba vienas socialinis pedagogas metodininkas, psichologas, mokytojo padėjėjas, bibliotekos vedėjas, skaityklos vedėjas, inžinierius-kompiuterininkas.

**19. Planavimo sistema.** Gimnazija savo veiklą planuoja rengdama trejų metų Strateginį veiklos planą, Metinę veiklos programą su integruotais savivaldos institucijų, VGK, pagalbos vaikui specialistų planais, Mėnesio planus, Civilinės saugos ekstremaliųjų situacijų, Priešgaisrinės saugos valdymo planus, trejų metų Mokytojų atestacijos programą, Ugdymo planą. Į planavimą yra įtraukiamos visos savivaldos institucijos ir socialiniai partneriai. Rengiami I-IV klasių pamokų, neformalaus švietimo, konsultacijų tvarkaraščiai. Mokytojai ugdymo turinį planuoja rengdami mokomojo dalyko ilgalaikius planus, dalykų modulių, pasirenkamųjų dalykų ir neformaliojo švietimo programas, mokymo namuose ir savarankiško mokymosi individualius planus, individualias programa, pritaikytas ir individualizuotas programas specialiųjų poreikių mokiniams. Klasių vadovai rengia savo veiklos planus metams.

 **20.** **Finansiniai ištekliai.** Gimnazijos veikla finansuojama iš valstybės ir savivaldybės biudžeto lėšų, paramos, tėvų (globėjų, rūpintojų), rėmėjų bei lėšų už suteiktas paslaugas. Gimnazijos veiklai finansuoti iš valstybės ir rajono biudžetų 2016 m. skirta 597 tūkst. Eur (2015 m. – skirta 527 tūkst. Eur, 2014 m. – skirta 534 tūkst. Eur). Gimnazijos veiklai modernizuoti pritraukta 2 proc. nuo GPM sumos lėšų: 2014 m. – 1,4 tūkst. Eur, 2015 m. – 3,5 tūkst. Eur, 2016 m. – 2,4 tūkst. Eur. Gimnazijos vykdomų šalies projektų finansavimui gautos lėšos 2015 - 2016 m. – 15.100 tūkst. Eur. Gimnazija turi paramos gavėjo statusą.

**21. Ryšių sistema, informacinės ir komunikavimo sistemos.** Gimnazijoje įrengti du IT kabinetai (207 ir 208 kab.), kuriuose yra 14 ir 15 darbo vietų, mokytojo darbo vieta su nešiojamu kompiuteriu, projektorius, spalvinis daugiafunkcinis įrenginys. 208 kab. naudojamas lazerinis spausdintuvas, 3D spausdintuvas, bevielis (wi-fi) tinklas. Skaitykloje – bibliotekoje įrengta 10 stacionarių kompiuterių, 1 nešiojamas kompiuteris, 1 daugiafunkcinis spalvinis įrenginys, 1 lazerinis nespalvotas spausdintuvas, 2 kopijuokliai, televizorius, vaizdo grotuvas; literatūros fondas tvarkomas “MOBIS” sistema. Dalykų kabinetai maksimaliai aprūpinti kompiuterine organizacine įranga: iš viso gimnazijoje yra 131 kompiuteris (iš jų 12 nešiojamų, 90 stacionarių, 1 serveris, 28 planšetiniai), 23 projektoriai, 6 interaktyvios lentos, 8 dokumentų kameros. Visuose kompiuteriuose veikia internetas (tiekėjas LITNET). Realus duomenų atsisiuntimo greitis yra ~20Mb/s išsiuntimo - ~16Mb/s. 80% gimnazijos patalpų veikia bevielis interneto ryšys, mokiniams pasiekiamas TEO, antrame mokyklos aukšte įrengtas  bevielio interneto prieigos taškas. Gimnazija naudojasi informacinėmis sistemomis veiklai administruoti: elektroniniu dienynu TAMO, mokinių ir mokytojų duomenų bazėmis, duomenų perdavimo sistema KELTAS, **š**vietimo stebėsenos duomenys tvarkomi ŠVIS. Visi mokytojai yra įgiję IKT naudojimo teorinių ir praktinių žinių - turi kompiuterinio raštingumo ir informacinių technologijų naudojimo edukologinių aspektų pažymėjimus. Nepaisant pakankamo aprūpinimo IKT galime susidurti su kompiuterinės technikos deficitu dėl spartaus jos nusidėvėjimo. Dabar iš 103 stacionarių ir nešiojamų kompiuterių 55 yra senesni nei 2010 metų laidos. Augant programinės įrangos reikalavimams kompiuterių našumui, dalis kompiuterių taps netinkami, nors fiziškai jie bus nesugedę. Be to, dalis mokytojų nepakankamai išnaudoja turimas IKT galimybes: neapkrauta planšečių klasė, nedaug mokytojų sukurtų internetinių mokomosios medžiagos sklaidos priemonių, retos nuotolinės konsultacijos. Nepakankamas aktyvumas ieškant galimybių mokyti dalyko naudojant įvairias mokymo ir mokymosi platformas, pvz.: EdPuzzle. Aktyviai komunikuojama naudojant socialinius tinklus. Mokytojai susikūrę grupes socialiniuose tinkluose klasės veikloms organizuoti, konsultuoti, informacijai skleisti, tarpusavyje komunikuoti. Mažesnioji dalis mokytojų aktyviai naudojasi debesų kompiuterijos galimybėmis dalinantis įvairiais mokymo ir mokymosi ištekliais, darbo grupių veikloje. Kai kurie mokyklos padaliniai turi tinklaraščius: „Metodinis avilys“, bibliotekos tinklaraštis, gimnazijos laikraštis „Salve“. Gimnazija savo veiklą viešina interneto svetainėje <http://www.gimnazija.svencioneliai.lm.lt/>, Facebook paskyroje Švenčionėlių Mindaugo gimnazija, Švenčionių rajono savivaldybės interneto svetainėje svencionys.lt, spaudoje („Žeimenos krantai“, „Švenčionių kraštas“ , „Švietimo naujienos“, „Žaliasis pasaulis“). Kasmet gimnazijai reprezentuoti rengiami lankstinukai, skirtukai ir pan.

**22. Vidaus darbo kontrolė.** Gimnazijos veiklos kokybės įsivertinimą organizuoja veiklos veiklos įsivertinimo grupė, sudaryta direktoriaus įsakymu, į įsivertinimą įtraukiami bendruomenės nariai. Gimnazijos vadovaivykdo ugdymo turinio įgyvendinimo stebėseną. Gimnazijos veiklos priežiūrą atlieka Švenčionių r. savivaldybės vykdomoji institucija. Gimnazijos finansinės veiklos kontrolę vykdo įgaliotos valstybės kontrolės institucijos ir Švenčionių r. savivaldybės įgalioti asmenys.

**IV.** **GIMNAZIJOS VEIKLOS ĮSIVERTINIMO REZULTATAI**

**23.** **2011 – 2015 m. gimnazijos strateginio plano įgyvendinimo sėkmingumas**. Įgyvendinus tris strateginius tikslus **-** užtikrinti ugdymo ir ugdymosi kokybę; ugdyti pilietišką, ekologiškai mąstančią, sveiką gyvenseną propaguojančią asmenybę; sukurti patrauklią, estetišką, šiuolaikišką ugdymo ir ugdymosi aplinką, tenkinančią gimnazijos bendruomenės poreikius – pasiekta akivaizdžios mokinių ir mokyklos pažangos. Lyginamoji 2011-2015 m. m. akademinių pasiekimų analizė rodo teigiamą mokinių pažangumo pokytį (žr. 2 pav.):

2 pav. Mokinių pažangumo pokytis 2010-2015 m.

Iš 2 pav. rodiklių daroma išvada, kad padidėjo mokinių, besimokančių pagrindiniu lygmeniu, procentas, kurį, tikėtina, nulėmė efektyvi pagalba mokiniui, individualios pažangos matavimas bei įsivertinimo skatinimas, PUPP rezultatų analizė bei matematikos ir lietuvių kalbos mokinių pasiekimų gerinimo priemonių planai.  2016 m. pagrindiniu lygmeniu baigė 47 proc. mokinių, aukštesniuoju – 11 proc. Planuotina dar didesnį dėmesį skirti patenkinamojo ir aukštesniojo lygmens mokiniams.

Brandos egzaminų rezultatų palyginimas ir abiturientų stojimo į aukštąsias mokyklas statistika rodo pakankamai kokybišką mokymo(si) procesą: 2016 m. gauti du IT šimtukai, vienas – anglų k. šimtukas. Geografijos, istorijos, lietuvių k., anglų k., rusų k. pagrindinio lygmens rezultatai viršija rajono vidurkį, o biologijos, chemijos, matematikos viršija ir respublikos vidurkį. Fizikos ir matematikos aukštesniojo lygmens rezultatai lenkia tiek rajono, tiek respublikos vidurkį. Tačiau palyginus 2015 ir 2016 m. gimnazijos mokinių VBE rezultatus, pagerėjo tik lietuvių kalbos, rusų (užsienio) kalbos, chemijos ir IT rezultatai. Į aukštąsias mokyklas (universitetus ir kolegijas) įstoja 75 – 83 proc. abiturientų. Gimnazijoje sudaromos sąlygos pasitikrinti dalykines kompetencijas įvairiuose konkursuose ir olimpiadose, sėkmingai veikia mokinių rengimo konkursams sistema, todėl 1-4 kl. mokiniai laimi prizines vietas tiek rajone, tiek respublikoje (žr. 3 pav.)

3 pav. Prizinių vietų olimpiadose ir konkursuose

proc. pokytis 2011-2016 m.

**24. Plačiojo įsivertinimo rodikliai.** Gimnazijoje kasmet atliekamas platusis įsivertinimas, rezultatai aptariami savivaldos institucijose (žr. 2 lentelę).

**2 lentelė.** Gimnazijos veiklos kokybės

plačiojo įsivertinimo rodiklių vidurkiai

|  |  |  |
| --- | --- | --- |
| Eil.Nr. | Sritys | Įvertinimo vidurkis |
| 2010-2011 | 2012-2013 | 2013-2014 | 2015-2016 |
| 1. | Mokyklos kultūra | 2,7 | 2,7 | 2,7 | 3,4 |
| 2. | Ugdymas ir mokymasis | 2,6 | 2,7 | 2,8 | 3,1 |
| 3. | Pasiekimai | 2,9 | 2,6 | 3,0 | 3,1 |
| 4. | Pagalba mokiniui | 2,5 | 2,0 | 2,8 | 3,0 |
| 5. | Mokyklos strateginis valdymas | 2,9 | 3,0 | 2,9 | 3,3 |

 2012 m. gimnazijoje vyko išorės vertinimas, kurio metu nustatytos šios gimnazijos veiklos stiprybės: puoselėjamos gimnazijos tradicijos ir ritualai (4 lygis), bendruomenės pastangomis kuriamas gimnazijos aplinkos jaukumas (3 lygis), tinkamas gimnazijos vaidmuo ir įvaizdis vietos bendruomenėje (4 lygis), kryptingas mokinių neformalusis švietimas (4 lygis), tikslus ir vaizdingas daugumos mokytojų aiškinimas pamokoje (3 lygis), daugumos mokinių mokymosi motyvacija (3 lygis), aktyvus mokinių dalyvavimas ir laimėjimai olimpiadose, konkursuose, projektuose, varžybose (3 lygis), kryptingai teikiama socialinė ir psichologinė pagalba (3 lygis), tinkamai vykdomas gimnazijos veiklos įsivertinimas (3 lygis), gimnazijos vadovai įsipareigoję mokyklos bendruomenei (4 lygis).

Įvardyti šie tobulintini gimnazijos veiklos aspektai: mokymas ir mokymasis bendradarbiaujant pamokoje (2 lygis), mokymosi veiklos diferencijavimas, atsižvelgiant į skirtingų gebėjimų ir poreikių mokinius (2 lygis), mokinių įsivertinimas pamokoje (2 lygis), išmokimo tikrinimas, siejant jį su pamatuojamu pamokos uždaviniu (2 lygis), patalpų išplėtimas ir pritaikymas gimnazijos poreikiams (2 lygis).

**25. SSGG analizė**. Remiantis nuosekliu gimnazijos veiklos kokybės (2010-2016 metai) įsivertinimu, apibendrintos ne tik stiprybės ir galimybės, bet numatytos galimybės ir grėsmės:

|  |  |
| --- | --- |
| **STIPRYBĖS**1. Mokymosi aplinka gimnazijoje saugi ir svetinga.
2. Mokyklą, kaip organizacija, nuolat siekia pažangos.
3. Įvairiomis formomis nuolat informuojama apie gimnazijos veiklą.
4. Kiekvienais metais naujinama pasirenkamųjų dalykų ir modulių pasiūla mokiniams.
5. Pakankamai dėmesio skiriama mokinių kūrybinių darbų kokybei, meninės ir sportinės krypties neformaliajam švietimui.
6. Daugumoje pamokų formuluojamas konkretus pamokos uždavinys.
7. Nuolat rūpinamasi ugdymo proceso kokybe.
8. Aukšti mokinių pasiekimai olimpiadose ir konkursuose.
9. Rezultatyvus Vaiko gerovės komisijos darbas, socialinė pagalba. Tėvai pasitiki gimnazija.
10. Kryptingai savo veiklą planuoja ir vykdo karjeros planavimo komanda, plėtojamas bendradarbiavimas su šalies aukštosiomis, profesinėmis mokyklomis, darbo rinkos specialistais .
11. Detaliai suplanuota gimnazijos mėnesio veikla, sistemingai vykdomas jos aptarimas.
12. Gimnazijoje paveikiai dirba aukštos kvalifikacijos pedagogai.
13. Gimnazijos materialiniai ištekliai tvarkomi tikslingai ir taupiai.
 | **SILPNYBĖS**1. Ne visada laikomasi lankomumo tvarkos aprašo reiklavimų.
2. Ne visada išvykos į kitas mokyklas turi aiškią pridėtinę vertę.
3. Nepakankamai įvaldyta mokomųjų dalykų integracijos metodika.
4. Dalis mokytojų, keldami pamokos uždavinius, mažai remiasi praeitos pamokos mokinių ugdymosi rezultatais,  ne visada atsižvelgia į klasės išmokimo lygį.
5. Mokymosi motyvaciją dažnai lemia išoriniai veiksniai.
6. Nepakankamas dėmesys skiriamas bendrųjų kompetencijų, ypač mokėjimo mokytis, savarankiškumo, atsakomybės už savo prisiimtus įsipareigojimus, ugdymui pamokoje.
7. Nepakankamas mokymosi veiklos diferencijavimas.
8. Nepakankamas dėmesys skiriamas mokinių išmokimo lygio nustatymui pamokos pabaigoje.
9. Ne visi tėvai patenkinti vaiko mokymosi rezultatais.
10. Mažai atsižvelgiama į ilgesnį laiką nelankiusiųjų, mokymosi sunkumų ar elgesio sutrikimų turinčių mokinių poreikius.
11. Mažas tėvų aktyvumas gimnazijos bendruomenės veikloje, trūksta tėvų iniciatyvumo.
12. Neišnaudojamos pilnai edukacinės erdvės ugdymo procesui gerinti (muziejus, skaitykla, kiemas ir kt.).
 |
| **GALIMYBĖS**1. Planuojant bendradarbiavimą su socialiniais partneriais siekti konkretaus, su mokinių pažanga siejamo, rezultato
2. Plačiau ir įvairiomis formomis viešinti mokinių ir mokytojų pasiekimus ir laimėjimus
3. Tobulinti dalykų ugdymo turinio personalizavimą (diferencijavimą ir individualizavimą) ir integravimą
4. Tobulinti asmeninės mokinių pažangos įvertinimą ir įsivertinimą, stiprinti mokėjimo mokytis kompetenciją
5. Teikti gilesnę, nuoseklesnę trumpalaikę/ ilgalaikę pedagoginę pagalbą, siekiant kiekvieno vaiko pažangos, atsižvelgiant į jo gebėjimus ir poreikius
6. Ieškoti naujų bendravimo ir bendradarbiavimo formų su tėvais. Iš(si)aiškinti tėvų pagalbos savo vaikams formas ir galimybes, tobulinant tėvų švietimą
7. Dalintis gerąja patirtimi, gilinti kolegialų grįžtamąjį ryšį
8. Ugdymo procese optimaliai panaudoti IKT galimybes
9. Skatinti bendruomenės narių lyderystę
10. Tobulinti neformalių erdvių panaudojimą ugdymo procese
 | **GRĖSMĖS**1. Švietimo sistemos pokyčiai. Nuolat besikeičianti krepšelio skaičiavimo metodika
2. Lėšų stygius aplinkai, rėmėjų stygius
3. Mažėjantis mokinių skaičius dėl demografinių ir kt. priežasčių
4. Didėjantis nepilnamečių nusikalstamumas, stiprėjantys žalingi įpročiai, todėl sudėtingėja klasės valdymas
5. Blogėjanti mokinių mokymosi motyvacija, aplinkos formuojama neigiama nuostata mokslo atžvilgiu
6. Didėjantis atsiribojančių nuo ugdymo proceso tėvų skaičius
7. Darbas gimnazijoje organizuojamas komandomis, tačiau ne visų mokytojų veikla rezultatyvi
8. Konsultacijų, papildomų darbų skyrimas reikalauja skirti papildomas lėšas
9. Nesaugumo jausmas dėl darbuotojų ateities, dėl mažėjančių darbo krūvių
 |

**V. GIMNAZIJOS VEIKLOS STRATEGIJA**

**26. Filosofija.** Visų mūsų lūkestis ir rūpestis – vaikams patraukli gimnazija, garantuojanti ugdymo kokybę, ieškanti naujų metodų vaikų gebėjimams ugdyti, sudaranti visiems lygias galimybes lavintis pasirinktoje srityje. Gimnazija ir toliau ugdys mokinių dvasią, tautinę savigarbą, kūrybiškumą, kritinį mąstymą ir atsakingumą, išliks erdve, padedančia atsiskleisti bendruomenės narių gebėjimams ir poreikiams;

**27. Vizija -** demokratiška, moderni mokykla, skatinanti veiksmingą partnerystę ir asmeninę pažangą;

**28. Misija**: vykdyti kokybišką pagrindinį ir vidurinį ugdymą bei neformalųjį vaikų švietimą, siekti kiekvieno mokinio pažangos, skatinti mokinių saviraišką ir kūrybiškumą, bendradarbiaujant su šeima, miestelio bendruomene ir socialiniais partneriais ugdyti dorą, atsakingą, pilietišką, savarankišką, norintį nuolat tobulėti mokinį;

**29. Veiklos prioritetai:** veiksmingas ugdymasis, efektyvi partnerystė, ugdanti kultūra.

**30. Strateginiai tikslai ir jų įgyvendinimas.**

|  |
| --- |
| **I strateginis tikslas –** tobulinti gimnazijos ugdymo proceso organizavimą, siekiant užtikrinti ugdymo kokybę |
| **Įgyvendinimo programa** – veiksmingas ugdymasis |
| **Programos aprašymas.** Aktualizuojant, diferencijuojant, integruojant  ugdymo turinį, gerinant pamokos planavimą, ugdant kritinį mąstymą bus tobulinama mokymo kokybė. Skatinant mokinių  mokymosi motyvaciją, atsakomybę už savo daromą pažangą ir rezultatus, mokėjimo mokytis,  suvokimo kompetencijas, pažintinę veiklą bus siekiama aukštesnės mokymosi kokybės. Bus didinamas dėmesys individualios mokinio pažangos fiksavimo, analizavimo bei vertinimo kokybei. Bus siekiama užtikrinti deramą akademinį pasiekimų lygį, stiprinti vertybines nuostatas, tėvų ir mokytojų bendradarbiavimą padedant vaikams siekti pažangos, kuriant saugias, motyvuojančias tobulėti edukacines erdves.  |
| **Programos uždaviniai:**1. Ugdyti dalykines ir bendrąsias kompetencijas, siekiant kiekvieno mokinio pažangos.2. Teikti bendruomenės nariams veiksmingą pedagoginę, psichologinę, socialinę pagalbą, sudarant saugias ir motyvuojančias ugdymo ir ugdymosi sąlygas.  |
| **Veiklos** | **Veiklos kryptys** | **Laikas**  | **Atsakingi** | **Lėšos** |
| 1. Inovatyvių metodų ir būdų taikymo bei pamokos vadybos kompetencijos gilinimas | 1.1. Nuotolinio mokytojų mokymosi inicijavimas | 2017-2019 | Metodinė taryba | MK lėšosSB lėšos |
| 1.2. Išvažiuojamųjų seminarų ir seminarų gimnazijoje organizavimas |
| 1.3. Inovacijų ir gerosios patirties sklaida („Diagnozė- mokytojas“, „Metodinis avilys“) |
| 1.4. Kolegialus grįžtamasis mokymasis „Kolega kolegai“ |
| 1.5. IKT naudojimo efektyvinimas (vaizdo pamokos, IQES online naudojimas, „užduočių banko“ sukūrimas ir kt.) |
| 1.6. Ugdomoji pamokų stebėsena | Vadovai |
| 2. Tarpdalykinės integracijos stiprinimas, efektyvesnis edukacinių erdvių panaudojimas pamokose ir neformaliajame švietime | 2.1.  Integruotos pamokos ir pamokos netradicinėse erdvėse | 2017-2019 | Metodinė taryba | MK lėšos |
| 2.2. Gamtosauginės mokyklos programos vykdymas  | Gamtos ir tiksliųjų mokslų metodinės grupės pirmininkas |
| 2.3. Erasmus +  daugiašalės mokyklų partnerystės projekto įgyvendinimas | 2017 | Projekto koordinatorius | Projekto lėšos |
| 2.4. Ilgalaikių integruotų projektų įgyvendinimas | 2017-2019 | Direktoriaus pavaduotojas ugdymui | MK ir projektų lėšos |
| 3. STE(A)M ugdymas (gamtos mokslų, matematikos, technologijų ir inžinerijos kontekstas) | 3.1. Gamtos ir tiksliųjų mokslų modulių ir neformaliojo švietimo pasiūla 1-4 kl. mokiniams | 2017-2019 | VadovaiGamtos ir tiksliųjų mokslų metodinė grupė | MK lėšosProjektų lėšosRėmėjų lėšos |
| 3.2. Tiriamieji darbai gamtos mokslų pamokose ir neformaliajame švietime, pasinaudojant socialinių partnerių mokomąja baze, virtualiomis laboratorijomis |
| 3.3. Gamtos ir tiksliųjų mokslų olimpiados, konkursai, projektai, konferencijos, išvykos, stovyklos |
| 3.4. 3D technologijų ir robotikos modulių, šachmatų būrelio inicijavimas |
| 3.5. Mokinių dalyvavimas Lietuvos neakivaizdinėse jaunųjų matematikų, fizikų mokyklose |
| 4. Dalykinių ir bendrųjų (tarp jų emocinių socialinių) kompetencijų ugdymas, asmeninių sėkmių įsivertinimas | 4.1. Emocinių socialinių kompetencijų ugdymo programos diegimas ir įgyvendinimas | 2017-2019 | Darbo grupė | MK lėšos |
| 4.2. Mokinių ir mokytojų sėkmių istorijų sklaida | Vadovai | MK lėšosRėmėjų lėšos |
| 4.3. Pamokos struktūros ir refleksijos kokybės gerinimas, organizuojant kolegialų mokymąsi | 2017-2019 | VadovaiMetodinė taryba | MK lėšos |
| 4.4. Savęs pažinimo ir saviugdos praktikumų organizavimas | 2017-2019 | Metodinė taryba |  |
| 4.5. Apibendrintų duomenų (diagnostinių testų, bandomųjų egzaminų ir pan.) panaudojimas planuojant tolimesnę mokinių pažangą | 2017-2019 | Dalykų mokytojaiKlasių vadovaiVA grupėVadovai | MK lėšos  |
| 5. Pagalbos skirtingų gebėjimų mokiniams efektyvinimas | 5.1. Gabių mokinių rengimas olimpiadoms ir konkursams  | 2017-2019 | Direktoriaus pavaduotojas ugdymui | MK lėšosRėmėjų lėšos |
| 5.2. Konsultacijų  mokymosi sunkumų turintiems mokiniams efektyvinimas | Pagalbos mokantis  koordinatorius | MK lėšosSB lėšos |
| 5.3. Motyvuojančių sąlygų sudarymas specialiųjų poreikių mokiniams | VGK pirmininkas |
| 5.4. Sistemingas mokinių gebėjimų, mokymosi, elgesio, motyvacijos sutrikimų identifikavimas atliekant tyrimus | Psichologas |
| Pagalbos mokiniui specialistai |
| 5.5. Pedagoginės, psichologinės, socialinės pagalbos mokiniams, tėvams teikimas, tenkinant mokinių poreikius | Pagalbos mokiniui  specialistai VGK |
| 5.6. Kryptingas ugdymas karjerai  | Klasių vadovaiKUC koordinatorius |
| 6. Bendradarbiavimo  su tėvais gilinimas | 6.1. Tėvų informavimo bei komunikavimo sistemos atnaujinimas bei taikymas | 2017-2018 | DirektoriusTėvų taryba | MK lėšos |
| 6.2. Klasės tėvų savivaldos stiprinimas | 2017-2019 | DirektoriusKlasių vadovai |
| 6.3. Tėvų dienų organizavimas | Klasių vadovaiTėvų taryba |

|  |  |  |  |
| --- | --- | --- | --- |
| Veiklos kokybės įsivertinimo rodiklis |  Rezultato vertinimo kriterijai | Rodiklis | Pažangos stebėsena |
| **2017** | **2018** | **2019** |
| 4.3.2. |  Pedagogų, tobulinusių kvalifikaciją ne mažiau kaip 5 dienas per metus pagal kvalifikacijos tobulinimo planą, dalis | 90 proc. | 95 proc. | 95 proc. | Duomenys analizuojami kalendorinių metų pabaigoje, pristatomi mokytojų pasitarime |
| 3.2.2. | Stebėtų pamokų, kuriose tikslingai ir moderniai naudojama IKT (ir virtualios aplinkos), dalis | 30 proc. | 35 proc. | 40 proc. |
| 4.3.1 | Daugumos pedagogų pamokų vertinimo vidurkis | 2,2 | 2,4 | 2,6 |
| 1.2.2. | Mokinių metinis pažangumas | 95 proc. | 98 proc. | 99 proc. | Duomenys analizuojami po I pusmečio, mokslo metams pasibaigus, aptariami Mokytojų tarybos posėdžiuose |
| Gimnazijos klasių mokinių, pasiekusių pagrindinį ir aukštesnįjį pasiekimų lygmenis, dalis  | 55 proc. | 57 proc. | 59 proc. |
| Suaugusiųjų klasių mokinių, pasiekusių pagrindinį ir aukštesnįjį pasiekimų lygmenis, dalis | 35 proc. | 37 proc. | 39 proc. |
| Išlaikiusiųjų PUPP dalis | 85 proc.  | 88 proc. | 90  proc.  | Duomenys analizuojami mokslo metų pradžioje Mokytojų tarybos, lietuvių kalbos ir matematikos mokytojų metodinėse grupėse |
| Išlaikiusiųjų PUPP pagrindiniu ir aukštesniuoju lygmeniu dalis | 52 proc. | 54 proc. | 56 proc. |
| Dalykų, kurių brandos egzaminų rezultatų vidurkis ne žemesnis nei rajono vidurkis, skaičius | 5 | 6 | 6 | Duomenys analizuojami mokslo metų pradžioje, atliekama lyginamoji metinių įvertinimų ir egzaminų rezultatų analizė |
| 2.2.2.3.2.1. | Integruotų pamokų/pamokų netradicinėse erdvėse skaičius | 15/10 | 17/15 | 20/15 | Duomenys aptariami Metodinėje taryboje |
| 2.2.2. | Mokinių, atlikusių integruotą projektą, dalisMokinių, teigiamai vertinančių integruotas veiklas, dalis | 40 proc.80 proc. | 50 proc.85 proc. | 60 proc.90 proc | Duomenys aptariami Mokytojų tarybos posėdyje |
| 1.2.2. | Žaliųjų vėliavų skaičius | 1 | 1 | 1 | Aptariama gamtosauginio komiteto posėdyje |
| 2.2.1. | Tiriamųjų darbų gamtos mokslų, tiksliųjų mokslų ir technologijų pamokose skaičius | 15 | 15 | 15 | Aptariama gamtos ir tiksliųjų mokslų metodinėje grupėje |
| 2.1.3. | Mokinių, dalyvaujančių gamtos ir tiksliųjų mokslų olimpiadose, dalis | 10 proc. | 14 proc. | 16 proc. | Aptariama gamtos ir tiksliųjų mokslų metodinėje grupėje |
| 2.1.3. | 3D technologijų, programavimo ir robotikos modulį, šachmatų būrelį, neakivaizdines mokyklas lankančių mokinių skaičius | 20 | 30 | 40 | Duomenys aptariami neformaliojo švietimo būrelių veiklos ataskaitose |
|  | Mokinių, atradusių ir sustiprinusių savo talentą, dalis | 30 proc. | 50 proc. | 60 proc. | Duomenys analizuojami po I pusmečio ir mokslo metų pabaigoje Mokytojų tarybos posėdyje, klasių valandėlėse |
|  | Mokinių, gebančių bendrauti ir bendradarbiauti, konstruktyviai spręsti konfliktus, dalis | 40 proc. | 50 proc. | 60 proc. | Duomenys analizuojami po I pusmečio ir mokslo metų pabaigoje Mokytojų tarybos posėdyje, klasių valandėlėse |
| 2.2.; 3.1.3.2. | 3 lygiu įvertintų stebėtų pamokų dalis:ugdymosi aplinkos | 40 proc.  | 50 proc.  | 60 proc.  | Duomenys analizuojami metodinėse grupėse, Mokytojų tarybos posėdžiuose, VGK posėdžiuose |
| 2.2.2. | vadovavimas kiekvieno mokinio ugdymuisi |
| 2.3.1. | mokymosi patirtys |
| 2.4.1.;2.4.2 | vertinimas ugdant |
| 2.4.1.; 1.2.1. | kiekvieno mokinio pažanga ir pasiekimai | 30 proc.  | 35 proc.  | 45 proc.  |
| 2.1.3. | Mokinių, dalyvaujančių gimnazijos neformaliajame švietime, dalis | 85 proc. | 90 proc. | 90 proc. | Duomenys analizuojami direkciniame pasitarime |
| 2.1.3. | Dalyvavusių gimnazijos olimpiadose, konkursuose dalis | 53 proc. | 55 proc. | 60 proc.. | Duomenys analizuojami gimnazijos įsivertinimo grupėje, Mokytojų tarybos posėdžiuose |
| 2.1.3.1.2.1. | Rajono olimpiadose, sporto varžybose užimtų prizinių vietų skaičius | 35  | 35 | 35 | Duomenys analizuojami Metodinėje taryboje |
| 2.1.3.1.2.1. | Respublikos olimpiadose, konkursuose užimtų prizinių vietų skaičius | 20 | 25 | 25 |
| 2.1.3. | Labai gerai ir gerai pedagoginę, psichologinę, socialinę pagalbą vertinančių mokinių/tėvų dalis | 80 proc. | 90 proc. | 95 proc. | Duomenys analizuojami gimnazijos įsivertinimo grupėje, Mokytojų tarybos, metodinių grupių, direkcijos posėdžiuose |
| 1.1.1. | Mokinių, parengusių karjeros ugdymo planus, susiejusių juos su IUP ir brandos egzaminais, dalis | 80 proc. | 85 proc. | 95 proc. | Duomenys analizuojami gimnazijos įsivertinimo grupėje, Mokytojų tarybos, VGK,  klasių vadovų metodinės grupės posėdžiuose |
| 4.2.2. | Tėvų dalyvavimas vykdant klasės veiklas, kontroliuojant vaikų mokymąsi ir pamokų lankymą | 1-2 renginiai su tėvais, kai dalyvauja apie 30 proc. | 1-2 renginiai su tėvais, kai dalyvauja apie 35 proc. | 1-2 renginiai su tėvais, kai dalyvauja apie 40 proc. | Duomenys analizuojami klasių vadovų metodinės grupės, direkciniuose posėdžiuose |
| 4.2.2. | Tėvų, kuriuos tenkina informavimo apie vaiko pasiekimus sistema, dalis | 80 proc. | 90 proc. | 95 proc. | Duomenys analizuojami klasių vadovų metodinės grupės, direkcijos posėdžiuose |

|  |
| --- |
| **II strateginis tikslas –** gilinti bendradarbiavimą su mokinio šeima ir socialiniais partneriais, siekiant kiekvieno mokinio pažangos |
| **Įgyvendinimo programa** – efektyvi partnerystė |
| **Programos aprašymas.** Programos tikslas – bendradarbiavimo su šeima ir socialiniais partneriais gilinimas. Bendradarbiavimo gilinimo būdų bus ieškoma skatinant lyderystę, sutelkiant bendruomenę bendriems renginiams, dalyvaujant rajono, respublikos ar tarptautiniuose projektuose, organizuojant edukacines išvykas bei įtraukiant į įvairias veiklas socialinius partnerius, buvusius mokinius ir tėvus. Mokyklos personalas, užmezgęs bendradarbiavimo ryšius su vaikų ir tėvų bendruomene, kitų įstaigų specialistais, lengviau supras vaikų poreikius, padės jiems sėkmingai įveikti kylančius sunkumus ir padaryti asmeninę pažangą.| Bendradarbiavimo procesas naudingas ne tik vaikams, bet ir patiems specialistams, nes padės išvengti socialinės ir profesinės atskirties jausmo, didins saugumo pojūtį, tikėjimą, kad susidūrus su sunkiais atvejais bus galima sulaukti kitų asmenų pagalbos. |
| **Programos uždaviniai:**1. Sutelkti klasių bendruomenes ir gimnazijos darbuotojus gimnazijos tikslams įgyvendinti.2. Efektyvinti bendradarbiavimą su socialiniais partneriais, ugdant mokinių pažintines, iniciatyvumo ir socialines kompetencijas. |
| Veiklos | Veiklos kryptys | Laikas  | Atsakingi | Lėšos |
| 1. Gimnazijos ir klasių renginiai, stiprinantys bendruomeniškumą ir tapatumo jausmą
 | * 1. Klasės tradicijų kūrimas ir puoselėjimas
 | 2017-2019 | Klasių vadovaiMokinių taryba | MK lėšos |
| * 1. Tapatumo su klase skatinimas, kuriant klasės atributiką ir bendradarbiaujant Facebook grupėje
 | Klasių vadovai |  |
| 1.3. Bendradarbiavimas su tėvais, įtraukiant į klasės veiklų planavimą ir jų įgyvendinimą |  |  |
| 1.4. Dalyvavimas tradiciniuose Švenčionių r. institucijų renginiuose | Direktoriaus pavaduotojas ugdymui | MK lėšosSB lėšos |
| 1.5. „Popietės su direktoriumi“ organizavimas | DirektoriusKlasių vadovai | MK lėšos |
| * 1. Informacijos apie gimnazijos bendruomenės veiklas ir laimėjimus sklaida gimnazijos interneto svetainėje, rajono ir respublikos spaudoje
 | Direktoriaus pavaduotojas ugdymui | MK lėšos |
| 2. Lyderystės skatinimas | 2.1. Pasidalytosios lyderystės inicijavimas ir palaikymas | 2017-2019 | Vadovai Savivaldos institucijų pirmininkai |  |
| 2.2. Lyderystės mokyklos mokiniams kūrimas ir jos programos įgyvendinimas | Direktoriaus pavaduotojas ugdymui Mokinių tarybos pirmininkasGimnazijos prezidentas | MK lėšosRėmėjų lėšos |
| 2.3. Gimnazijos darbuotojų vertinimo, įsivertinimo ir skatinimo tvarkos tobulinimas ir įgyvendinimas | Direktorius Darbo grupė | MK lėšosSB lėšos |
| 2.4. Gimnazijos klasių, atskirų mokinių ir jų tėvų skatinimo tvarkos atnaujinimas ir įgyvendinimas | Direktorius Darbo grupė | MK lėšosRėmėjų lėšos |
| 3. Bendradarbiavimas su akademinėmis institucijomis | 3.1. Mokyklų Mokinių tarybų bendradarbiavimas siekiant ugdyti lyderius, skatinant naujų iniciatyvų įgyvendinimą  | 2017-2019 | Direktoriaus pavaduotojas ugdymui Mokinių tarybos pirmininkasGimnazijos prezidentas | MK lėšosSB lėšos |
| 3.2. Pasidalinimas gerąja patirtimi tarp mokyklų partnerių, inovacijų išbandymas ir diegimas | Metodinė taryba |
| 3.3. Bendrų renginių, stiprinančių mokinių kūrybiškumą ir iniciatyvumą bei socialinę kompetenciją, inicijavimas ir organizavimas | Direktoriaus pavaduotojas ugdymui Darbo grupė |
| 3.4. Karjeros ugdymo išvykos į akademines institucijas, susitikimai su aukštųjų ir profesinių mokyklų atstovais | KUC vadovas |
| 3.5. Tiriamųjų darbų rengimas naudojantis aukštųjų mokyklų mokomąja baze | Gamtos ir tiksliųjų mokslų metodinė grupė |
| 3.6. Dalykinės pamokos, kurias veda aukštųjų mokyklų dėstytojai, bendri projektai | DirektoriusMetodinė taryba |
| 3.7. Dalyvavimas mokslo institucijų organizuojamuose tyrimuose ir inovacijų išbandymuose | Direktorius |
| 3.8. Aukštųjų mokyklų praktikantų konsultavimas, jų praktikos vertinimas | Direktorius |
| 3.9. Neformaliojo švietimo veiklų įgyvendinimas bendradarbiaujant mokyklų neformaliojo švietimo būreliams | Direktoriaus pavaduotojas ugdymuiNeformaliojo švietimo būrelių vadovai |
| 4. Bendradarbiavimas su socialiniais partneriais | 4.1. Socialinių partnerių dalyvavimas gimnazijos gamtosauginėje, sveikatingumo, karjeros ugdymo, prevencinėje, socialinėje, kultūrinėje veikloje | 2017-2019 | Direktoriaus pavaduotojas ugdymui |  |

|  |  |  |  |
| --- | --- | --- | --- |
| Veiklos kokybės įsivertinimo rodiklis |  Rezultato vertinimo kriterijai | Rodiklis | Pažangos stebėsena |
| 2017 | 2018 | 2019 |
| 2.3.2. | Labai gerai ir gerai santykius ir savijautą gimnazijoje/klasėje įvertinusių dalis |  80 proc. | 90 proc. | 95 proc. | Rezultatai aptariami klasės vadovų metodinėje grupėje, direkciniame posėdyje |
| 1.1.1. | Klasių, galinčių apibūdinti savo išskirtinumą, pažangą ir 2-3 tradicijas, skaičius | 5 | 7 | 10 | Apklausa aptariama I pusmečio pabaigoje klasės vadovų metodinėje grupėje |
| 4.2.2. | Tėvų, dalyvaujančių bendroje klasės ir gimnazijos veikloje, dalis | 20 proc. | 30 proc. | 40 proc. | Rezultatai aptariami klasės tėvų susirinkime |
| 4.2.3. | Miesto/rajono renginių, kuriuose dalyvaus gimnazijos bendruomenės tikslinės grupės, skaičius | 6 | 6 | 6 | Rezultatai aptariami mokslo metų pabaigoje išanalizavus veiklos planą įgyvendinimą |
| 4.1.2. | Gimnazijoje/klasėje įgyvendintų mokinių iniciatyvų skaičius | 5 | 10 | 15 | Aptariama mokslo metų pabaigoje Mokinių taryboje |
| 4.1.2. | Pedagoginių darbuotojų, pagrįstai galinčių priskirti sau ne mažiau kaip 5 lyderystei būdingus veiklos aspektus, skaičius | 10 | 15 | 18 | Pokalbyje su direktoriumi aptariamos pedagoginių darbuotojų įsivertinimo anketos |
| 4.3.2. | Vadovų organizuotų vertinimo ir įsivertinimo pokalbių skaičius: |  |  |  |  |
| su mokytojais ir darbuotojais | 1k./metus | 1k./metus | 1k./metus | Rezultatai aptariami direkciniame pasitarime ir Mokytojų tarybos posėdyje |
| su klasėmis | 10 | 10 | 10 | Rezultatai aptariami direkciniame pasitarime ir Mokytojų pasitarime |
| su Mokinių taryba | 2 | 2 | 2 |
| 4.2.3. | Veiklų, kuriose dalyvauja socialiniai partneriai, skaičius  (gamtosauginėje, sveikatingumo, karjeros ugdymo, prevencinėje, socialinėje, kultūrinėje)  | 12 | 18 | 24 | Rezultatai aptariami mokslo metų pabaigoje išanalizavus veiklos planą įgyvendinimą |
| 4.2.3. | Integruotų neformaliojo švietimo būrelių renginių skaičius |  po 1 |  po 2 |  po 2 | Aptariama pateikiant neformaliojo švietimo būrelio veiklos ataskaitą |
| 4.1.3. | Savivaldos institucijų priimtų ir įgyvendintų sprendimų skaičius | 10 | 12 | 15 | Aptariama direkciniame posėdyje  |
| 1.1.1.2.2.1 | Mokinių, patyriminiu būdu susipažinusiu bent su 3 profesijomis, dalis | 50 proc. | 60 proc. | 70 proc. | Aptariama pristatant KUC ataskaitą Mokytojų tarybos posėdyje |
| 3.2.14.2.3. | Pamokų, kurias vedė aukštųjų mokyklų lektoriai, skaičius | 6 | 6 | 7 | Aptariama pristatant KUC ataskaitą Mokytojų tarybos posėdyje |

|  |
| --- |
| **III strateginis tikslas –** puoselėti tautos ir gimnazijos tradicijas bei kurti modernią ir saugią aplinką |
| **Įgyvendinimo programa** – ugdanti kultūra |
| **Programos aprašymas.** Programa padės puoselėti gimnazijos kultūrą. Įvairesnės ir naujesnės renginių formos aktyvins bendruomenės narių bendradarbiavimą, ugdantį pilietiškumą  ir tautiškumą.  Ryšiai su kitomis ugdymo institucijomis, socialiniais partneriais ir užsienio partneriais  stiprins gerus gimnazijos bendruomenės narių santykius, pagrįstus solidarumo, pagarbos, mandagumo principais, įvairios partnerystės formos išlaikys pozityvų požiūrį į gimnazijos veiklą, praturtins mokinių formalųjį ir neformalųjį ugdymą, sudarys sąlygas vertybių, elgesio normų  formavimuisi, gimnazija, kaip ugdymosi institucija, taps atviresnė. Naujų edukacinių erdvių kūrimas padės taikyti  modernias ugdymo strategijas, gimnazija mokiniams ir jų tėvams taps patrauklesnė.  Informacija visuomenei apie gimnazijos veiklą, pasiekimus, vertybes bus įvairesnių formų ir tikslinga, duodanti teigiamų rezultatų. |
| **Programos uždaviniai:**1. Organizuoti tradicines veiklas, ugdant bendruomenės narių kūrybiškumą ir pilietiškumą;
2. Atnaujinti ir plėtoti gimnazijos edukacines erdves, sudarant sąlygas kokybiškai įgyvendinti ugdymo turinį.
 |
| Veiklos | Veiklos kryptys | Laikas  | Atsakingi | Ištekliai  |
| 1. Tradiciniai gimnazijos renginiai ir šventės | 1.1. Valstybinių švenčių ir istorinių kultūrinių įvykių minėjimas, pasitelkiant naujas formas, aktyvinant mokinių savivaldą | 2017-2019 | Darbo grupės | MK lėšos |
| 1.2. Gimnazijos tradicinių švenčių organizavimas (Rugsėjo 1-osios šventė, Gimnazijos diena, karnavalas, Šimtadienis, Paskutinis skambutis) | Direktoriaus pavaduotojas ugdymuiDarbo grupės | MK lėšosRėmėjų lėšos |
| 2. Socialinės veiklos aprašo įgyvendinimas | 2.1. Savanorystės idėjų sklaida. Savanorystės projektų įgyvendinimas | 2017-2019 | Gimnazijos tarybaNeformaliojo švietimo būrelių vadovai | MK lėšosProjektų lėšos |
| 2.2. Pilietiškumo akcijų ir projektų organizavimas  | Direktoriaus pavaduotoja ugdymuiKlasių vadovai |
| 2.3. Ekologinės veiklos organizavimas | Direktoriaus pavaduotoja ugdymuiKlasių vadovai |
| 2.4. Mokinių mentorystės diegimas | Direktoriaus pavaduotojas ugdymuiMokinių taryba |  |
| 3. Projekto „Aš – gimnazijos pilietis“ įgyvendinimas | 3.1. Gimnaziją reprezentuojančių priemonių kūrimas ir gamyba | 2017-2019 | Direktorius | Rėmėjų lėšos |
| 3.2. Pageidaujamo elgesio skatinimo sistemos tobulinimas | DirektoriusKlasių vadovų metodinė grupė | MK lėšos |
| 3.3. Veiklų, skirtų Karaliui Mindaugui ir prof. Česlovui Kudabai, organizavimas | Socialinių mokslų, kūno k., dorinio ugdymo metodinė grupė | MK lėšosProjektų lėšos |
| 3.4.Gimnazijos dienos minėjimas, Atvirų durų dienos, viktorinos iš gimnazijos istorijos, susitikimų su buvusiais mokiniais organizavimas | DirektoriusDarbo grupė | MK lėšos |
| 3.5. Gimnazijos radijo laidos „Gimnazijos balsas“ inicijavimas | 2017 | DirektoriusRadijo būrelio vadovas | MK lėšos |
| 3.6. Mokinių straipsnių apie gimnazijos veiklą inicijavimas | 2017-2019 |  | MK lėšos |
| 4. Etnokultūrinės ir kraštotyrinės veiklos organizavimas | 4.1. Bendrosios etninės kultūros programos įgyvendinimas | 2017-2019 | Direktoriaus pavaduotoja ugdymui | MK lėšos |
| 4.2. Kraštotyrinių ekspedicijų inicijavimas ir darbų apibendrinimas | Socialinių mokslų metodinė grupė | MK lėšosRėmėjų lėšos |
| 4.3. Gimnazijos muziejaus skaitmeninių edukacinių programų parengimas | 2017-2019 | Gimnazijos muziejaus vadovas | MK lėšos |
| 5. Edukacinių erdvių tobulinimas/įrengimas | 5.1. Gimnazijos sporto įrangos atnaujinimas | 2017-2018 | Vadovai | MK lėšosSB lėšosRėmėjų lėšos |
| 5.2. Lauko klasės įrengimas | 2017-2018 | Direktoriaus pavaduotojas ūkiuitechnologijų mokytojas | Rėmėjų lėšos |
| 5.3. Gimnazijos istorijos fondų kabineto įrengimas | 2017-2018 | Vadovai, darbo grupė | MK, rėmėjų lėšos |
| 5.4. Mokinių ir mokytojų poilsio zonų įrengimas | 2017-2018 | Savivaldos institucijos, direktoriaus pavaduotojas ūkiui | Rėmėjų lėšosProjektų lėšos |
| 5.5. Specialiojo ugdymo klasės įrengimas III aukšte | 2017 | Vadovai | MK lėšos |
|  | 5.6. Mokinių darbų ekspozicijų atnaujinimas | 2017-2019 | Darbo grupės | Rėmėjų lėšos |

|  |  |  |  |
| --- | --- | --- | --- |
| Veiklos kokybės įsivertinimo rodiklis |  Rezultato vertinimo kriterijai | Rodiklis | Pažangos stebėsena |
| 2017 | 2018 | 2019 |
| 2.3.2. | Mokinių, aktyviai dalyvavusių gimnazijos renginiuose, dalis | 50 proc. | 60 proc. | 70 proc. | Mokiniai pildo refleksijos lapus. Apskaita vedama nuolat, ataskaita aptariama klasės vadovų metodinėje grupėje, Mokinių taryboje |
| 4.1.2. | Mokinių, įgyvendinusių savo iniciatyvas, dalis | 20 proc. | 30 proc. | 40 proc. |
| 2.3.2. | Mokinių, neturinčių pastabų, dalis | 80 proc. | 85 proc. | 85 proc. | Rezultatai aptariami klasės vadovų metodinėje grupėje |
| 2.3.1. | Praleistų ir nepateisintų pamokų pokytis | -5 proc. | -5 proc. | - 5 proc. |
| 2.3.1. | Mokinių mentorių skaičius | 3 | 4 | 6 |
| 3.2.1. | Kraštotyrinių ekspedicijų skaičius | 1 | 2 | 2 | Ekspedicijų poveikis aptariamas socialinių mokslų, kūno k., dorinio ugdymo metodinėje grupėje |
| 1.1.1. | Projekto „Aš – gimnazijos pilietis“ veiklų įgyvendinimas  | 95 proc. | 95 proc. | 95 proc. | Rezultatai aptariami Mokytojų tarybos posėdyje mokslo metų pabaigoje |
| 3.1.1. | Gimnazijos muziejaus skaitmeninių edukacinių programų skaičius | 1 | 3 | 3 | Vykdoma sklaida Mokytojų taryboje |
| 3.1.1. | Atletinės gimnastikos salės įrengimas | 1 | - | - | Aptariama direkciniame posėdyje |
| 3.1.1. | Įrengtas gimnazijos istorijos fondų kabinetas | - | 1 | - |
| 4.2.3. | Gimnaziją reprezentuojantys leidiniai/erdvės | 1 | 1 | 1 | Pristatomi Gimnazijos taryboje |

**31. Strateginio plano įgyvendinimo biudžeto projektas**

|  |  |  |  |
| --- | --- | --- | --- |
| Išlaidų pavadinimas | 2017 m. | 2018 m. | 2019 m. |
| Darbo užmokestis ir socialinis draudimas | 644600 | 688500 | 688500 |
| Medikamentai  | 100 | 100 | 100 |
| Mityba | 8000 | 8000 | 8000 |
| Ryšių paslaugos | 300 | 300 | 300 |
| Transporto išlaikymas | 4000 | 5500 | 5700 |
| Spaudiniai | 3100 | 3100 | 3100 |
| Kitos prekės | 7700 | 7900 | 8100 |
| Komandiruotės | 500 | 500 | 500 |
| Ilgalaikio materialiojo turto remontas | 1500 | 2000 | 2000 |
| Ilgalaikio materialiojo turto įsigijimas | 2800 | 1500 | 1000 |
| Kvalifikacijos kėlimas | 1900 | 1900 | 1900 |
| Komunalinės paslaugos | 30600 | 40900 | 40900 |
| Kitos paslaugos | 18500 | 23700 | 23700 |
| Socialinė parama | 7700 | 7700 | 7700 |

**32. Gimnazijos strateginio veiklos plano 2017-2019 m. įgyvendinimo įsivertinimas**

32.1. Etapai: 1. 2017 metai. 2. 2018 metai. 3. 2019 metai.

32.2. Priemonės: metinių veiklos programų įsivertinimas, vidinio įsivertinimo išvados, sėkmės rodiklių apskaita ir analizė.

32.3. Atsakinga – strateginio plano rengimo grupė.

32.4. Įsivertinama pagal nustatytus kriterijus:

|  |  |
| --- | --- |
| Kriterijai  | Rodikliai |
| Planas įgyvendintas gerai  | 1. 1 metų metinės veiklos programos įgyvendinimas įsivertintas gerai. 2. Vidinio įsivertinimo vertinimai teigiami arba pastebėti trūkumai ištaisyti pakoregavus kito etapo strateginės programos turinį. 3. 90 procentų sėkmės rodiklių įgyvendinta.  |
| Planas įgyvendintas patenkinamai | 1. 1 metų metinės veiklos programos įgyvendinimas įsivertintas patenkinamai. 2. Vidinio įsivertinimo vertinimai patenkinami, dalis trūkumų ištaisyta pakoregavus kito etapo strateginės programos įgyvendinimą. 3. 2/3 sėkmės rodiklių įgyvendinta |
| Planas įgyvendintas blogai | 1. 1 metų metinės veiklos programos įgyvendinimas įvertintas blogai.2. Įsivertinimo išvados neturėjo įtakos strateginei gimnazijos veiklos programai. 3. 2/3 sėkmės rodiklių neįgyvendinta |

**33. Strateginio veiklos plano koregavimas.** Strateginis veiklos planas gali būti koreguojamas:

33.1. Kiekvieno įgyvendinimo etapo pabaigoje, atsižvelgiant į įgyvendintos programos įsivertinimą.

33.2. Kiekvieno įgyvendinimo etapo pabaigoje, atsižvelgiant į vidinio įsivertinimo ir išorinių gimnazijos tikrinimų išvadas.

33.3. Pasikeitus šalies, savivaldybės švietimo politikai arba pasikeitus valstybinėms ar savivaldybės strateginėms programoms.